Diari Oficial de la Generalitat Valenciana


Sumari del DOGV 3054, del 11-08-1997 (1997/8974)

RESOLUCIÓ de 14 de juny de 1997, de la Direcció General d'Indústria, Cooperativisme, Pesca i Relacions Agràries, per la qual s'autoritza a CRIMAR, SA la instal·lació d'un establiment de piscicultura marina en terrenys de domini públic maritimoterrestre front al terme de Borriana (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3054

Data del DOGV
:   11-08-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/8974


Data del document
:   14-06-1997

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

RESOLUCIÓ de 14 de juny de 1997, de la Direcció General d'Indústria, Cooperativisme, Pesca i Relacions Agràries, per la qual s'autoritza a CRIMAR, SA la instal·lació d'un establiment de piscicultura marina en terrenys de domini públic maritimoterrestre front al terme de Borriana (Castelló).  
Vist l'expedient instruït a instància del Sr. Francisco Solsona Garbí, en representació de CRIMAR, SA, sobre sol·licitud d'autorització administrativa per a la instal·lació d'un establiment de piscicultura marina en terrenys de domini públic maritimoterrestre front al terme de Borriana (Castelló), de conformitat amb la Resolució de concessió d'ocupació de domini públic de data 29 de maig de 1997, del Ministeri de Medi Ambient.  
Aquesta direcció general d'Indústria, Cooperativisme, Pesca i Relacions Agràries, resol:  
Primer  
Atorgar l'autorització administrativa per a la instal·lació d'un establiment de piscicultura marina en terrenys de domini públic maritimoterrestre amb una concessió de 50.225 metres quadrats en les coordenades següents del centre del rectangle: 39º 50,25' N i 00º 3,30' W i d'acord amb les condicions que s'esmenten en aquesta resolució.  
Segon  
La instal·lació autoritzada comprendrà la instal·lació de 12 gàbies flotants de producció, d'una superfície de 200 metres quadrats i un volum de 1.800 metres cúbics cada una. Alhora, hi hauria dues gàbies auxiliars de 23,75 metres quadrats i 95 metres cúbics cada una. El disseny de les gàbies i el sistema d'ancoratge serà segons el que s'especifica en el projecte presentat.  
Tercer  
En la instal·lació piscícola s'autoritza el cultiu (preengreixament i engreixament) de les espècies següents: orada (Sparus sp.) i llobarro (Dicentrarchus labrax).  
Quart  
Caldrà complir les condicions indicades pel Ministeri de Medi Ambient en la Resolució de data 29 de maig de 1997, sobre concessió de l'ocupació de domini públic maritimoterrestre.  
Cinquè  
Aquesta autorització tindrà vigència mentre no es produïsca paralització de l'activitat sense causa justificada, a criteri dels serveis tècnics de la Conselleria d'Agricultura, Pesca i Alimentació, o incompliment de les clàusules de l'autorització, o per l'extinció de la concessió de domini públic maritimoterrestre determinada per la Resolució de 2 d'abril de 1997, del Ministeri de Medi Ambient.  
Les obres d'instal·lació hauran d'estar concloses i l'establiment en normal funcionament en un termini de nou mesos a partir d'aquesta resolució.  
Sisè  
El sistema de cultiu de peixos s'ajustarà en tot moment a la memòria presentada. Qualsevol variació respecte a això haurà de ser comunicada a la Conselleria d'Agricultura, Pesca i Alimentació.  
Setè  
La iniciació i l'acabament de les obres es comunicarà als serveis territorials de la Conselleria d'Agricultura, Pesca i Alimentació. Per a iniciar l'explotació serà necessària la inspecció prèvia de les instal·lacions per part dels serveis tècnics de la Conselleria.  
Vuitè  
El titular de l'autorització s'obliga al compliment de tot el que es disposa en la normativa vigent sobre la matèria, com també el que s'estableix en la Llei 23/1984, de 25 de juny, de Conreus Marins.  
Novè  
Els organismes competents podran inspeccionar la marxa de les obres que s'hagen de realitzar i el funcionament de l'establiment. El titular està obligat a permetre l'entrada als inspectors i tècnics corresponents.  
Deu  
L'incompliment de les normes que ací s'estableixen se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.  
Onze  
L'empresa CRIMAR, SA, queda registrada amb el número 009 d'activitats aqüícoles marines.  
València, 14 de juny de 1997.- El director general d'Indústria, Cooperativisme, Pesca i Relacions Agràries: Enrique Bellés Llopis.